બીજે દિવસે એડ્રેસ પ્રમાણે હું નીરવના બંગલે ગયો. એણે પોતાના પરિવારનો પરિચય આપ્યો. બાળકને માથે હાથ મૂકી મેં આશીર્વાદ આપ્યા. પરિવારનાં સૌ ભાવસભર નયને તાકી રહ્યાં… ! પછી સૌ બંગલાની પાછળના ફૅમેલી-ગાર્ડનમાં ગોઠવાયા. નીરવના કલાસ-મેટ્સ મળ્યા. શાળા-જીવનનાં સંસ્મરણોની ઉજાણીમાં વીસ વર્ષ પાછાં ઠેલાઈ ગયાં. બગીચાના એક ખૂણેથી મોગરાની માદક સુગંધ આવતી હતી. એ તરફ સંકેત કરી જરા જિજ્ઞાસાથી મેં નીરવને પૂછ્યું : ‘તમારો માળી કોણ છે ?’